《奉陪知府内翰至卞山有诗五首 其五 夜归》
宋代·程俱

日入三籁息，群山郁苍苍。巾裾湿烟雾，宛转度涧冈。

涓涓暗泉鸣，冉冉松筠香。林梢吐纤月，露叶琐碎光。

归来叩禅扉，幽灯对绳床。相羊有馀适，笑咏白雪章。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。